cyanic-selkie/wikianc huggingface dataset:
Benedikt XVIs reiser
November – desember 2006: Tyrkia
Etter invitasjon fra patriark Bartholomeus I av Konstantinopel, besøkte paven Tyrkia fra 28. november til 1. desember. Formålet med reisen var å fremme enhet innenfor den kristne kirken og forsoning mellom kristne og muslimer
I Istanbul undertegnet paven en erklæring sammen med patriarken der de ønsker en tilnærmelse mellom den greskortodokse og den romersk-katolske kirken. Han kom også muslimene i møte å besøke Den blå moské hvor han sammen med muftien av Istanbul, stod vendt mot Mekka i muslimsk bønnestilling. Han støttet også Tyrkias medlemskap i EU mens han som kardinal mente at «det ville være en grov feil å la Tyrkia komme med i unionen.».
Mai 2007: Brasil
I mai 2007 besøkte paven São Paulo, Aparecida og Guaratinguetá i Brasil.
September 2007: Østerrike
Paven besøkte Wien og valfartsstedet Mariazell 7.-9. september 2007 .
April 2008: USA
15. april 2008 startet Benedikt XVI sitt første offisielle besøk i USA. Både president George W. Bush og hans kone var tilstede for å hilse velkommen paven da han landet tirsdag kveld. Det er aller første gang at et besøkende statsoverhode til USA ble mottatt av presidenten allerede ved ankomst på flyplassen. Paven holdt en messe for 48 000 katolikker på Nationals Park stadion i Washington, før han dro videre til New York for å besøke minnesmerket etter 11. september-angrepet. Mest oppsikt under oppholdet skapte imidlertid at paven da han i et uannonsert besøk, mottok fem av ofrene for den omfattende pedofile overgrepsskandalen av katolske prester i USA.
September 2008: Frankrike
Paven besøkte Paris og Lourdes 12.-15. september 2008.
Thorbjørn Fylling
Thorbjørn Fylling (født 21. november 1957) er en norsk lokalpolitiker som representerer Fremskrittspartiet (FrP). Han var ordfører i Ørskog kommune i Møre og Romsdal fra 2007 til 2015. Han ble valgt ved direkte ordførervalg i 2007 og ble gjenvalgt som ordfører i 2011 da FrP fikk over 30 prosent av stemmene.
Ved kommunestyrevalget i 2015 gikk FrP tilbake med 7,2 prosent, og Arbeiderpartiets Karen Simonnes Aanes overtok som ordfører.
Neonatologi
En neonatolog eller nyfødtlege er en barnelege som er spesialisert innen nyfødtmedisin, dvs. høyrisikofødsler, premature fødsler og alvorlig sykdom hos nyfødte. I noen land er neonatogi en formell underspesialitet under pediatri, men ikke i Norge. Fagmiljøer i faget i Norge finnes hovedsakelig ved de store universitetssykehusene, fortrinnsvis ved Rikshospitalet og Ullevål. Pasienter kan komme til neonatologiavdelinger dersom det er særlige indikasjoner på at det kan oppstå problemer, eller dersom dette viser seg etter fødselen.
Kālidāsa
Kālidāsa (devanāgarī: कालिदास), var en indisk skald, av mange regnet som den største poet og dramatiker som har skrevet på sanskrit. Det er vanskelig å datere forfatterskapet, men det faller sannsynligvis inn under guptaperioden i det fjerde århundre.
Hans skuespill Sakuntala ble utgitt på norsk i 1929, oversatt av Olav Rytter.
Ingenting, bortsett fra hans arbeider, er kjent med sikkerhet om Kālidāsas liv, slik som når han levde eller hvor han bodde. Ifølge legenden var dikteren kjent for sin skjønnhet, som trakk til seg oppmerksomheten til en prinsesse som han giftet seg med. Men, fortsatt ifølge legenden, Kalidasa hadde vokst opp uten særlig utdanning, og prinsessen skammet seg over hans uvitenhet. Kālidāsa var tilhenger av gudinnen Kali (hans navn betyr bokstavelig Kali's tjener), og skal ha bedt sin gudinne om hjelp da han skulle begå selvmord i et tjern etter at han ble forrådt av sin kone, og ble belønnet med et plutselig og ekstraordinært vidd. Legenden sier også at han ble myrdet av en kurtisane på Sri Lanka.
Dead Can Dance
Dead Can Dance er et band som består av Lisa Gerrard (kontraaltstemme) og Brendan Perry (barytonstemme) som ble dannet i Melbourne, Australia, i 1981 og var opprinnelig basert der. Bandet ble oppløst i 1998, men midlertidig gjenforent for en turne i 2005. I 2011/2012 la de ut på en ny turne, og ga ut sitt åttende studioalbum Anastasis. Dead Can Dances musikk er en «egen stil, der ikke har meget med rockmusik at gøre, men snarere er en sær form for klassisk inspireret musik med mantra-lignende musikalske forløb, der minder om middelalderens sjælemesser», ifølge Politikens Rock-leksikon.
Snelle
Snelle kan referere til:
Dead Can Dance
Oppstart
Dead Can Dance begynte etter at det relativt suksessfulle punk-bandet Marching Girls flyttet fra New Zealand til Melbourne og vokalisten, Brendan Perry, og Simon Monroe trakk seg. De to dannet Dead Can Dance med bassisten Paul Erikson og til slutt Lisa Gerrard. Ikke lenge etter at bandet ble dannet flyttet Perry og Gerrard til London der de etter et års tid fikk kontrakt med det alternative plateselskapet 4AD. Dead Can Dance ble, sammen med Cocteau Twins, plateselskapets flaggskip de første årene.
Dead Can Dance ga ut sitt første album i 1984. Det hadde ingen egentlig tittel, men ettersom bandnavnet sto (riktignok med greske bokstaver) på forsiden, regnes albumet som selvtitulert. Dead Can Dance er det nærmeste bandet har vært i henhold til moderne vestlig musikk. Albumet har noen likhetstrekk med Cocteau Twins og med noe av de mer alternative goth-bandene. Imidlertid var allerede der antydningene til hva som ville komme til stede, og de ble enda klarere på EP-en In the garden of arcane delights, som nå stort sett er å finne på debutplaten som de fire siste sporene.
Årene 1986-1992
På Spleen and Ideal fortsatte Dead Can Dance i den retningen de hadde begynt tidligere, i en slags nyklassisk og drømmeaktig stil. Både tekst og musikk er inspirert av Thomas de Quincey og Charles Baudelaire. Disse dystre forbildene (tittelen på albumet er sannsynligvis lånt fra Baudelaires prosadiktsamling, om enn Perry refererer til ubestemmelig «symbolistisk bevegelse» ) forsterket de dunkle undertonene til Dead Can Dance, men samtidig var musikken langt mer avansert enn goth, og arrangementene minner mer om klassisk enn rock.
Gerrards glossolalia nådde et høydepunkt på deres neste plate, The Serpent's Egg. Særlig er «The Host of Seraphim» og «Orbis de Ignis», de to første sangene på platen, gode eksempler. Perrys «Severance» og «Ulysses» er også blant hans musikalske høydepunkt. På dette albumet er skillet mindre markant enn på forrige album, og musikken er her i ferd med å forlate også den nyklassiske stilen og skape et helt eget sound. På Aion blir imidlertid Dead Can Dance mer inspirert av europeisk middelalder. Albumets forside er hentet fra Hieronymus Boschs «Lystens hage», og sangene er enten inspirert fra eller faktisk direkte framføringer av musikk fra 1300-1500-tallet. Også her fungerte samarbeidet mellom de to godt, i hvert fall musikalsk. Særlig ble «Saltarello», en italiensk dans fra 1300-tallet, veldig populær.
Årene 1991-2012
Deres første «greatest hits», A Passage in Time (tittelen er hentet fra et spor på deres første album), ble utgitt allerede året etter, men den var i hovedsak beregnet på det amerikanske markedet, ettersom 4AD på dette tidspunktet manglet en amerikansk distributør.
Etter samlealbumet kom Into the Labyrinth i 1993. Enda det var flere sanger med tekst, som blant andre «The Ubiquitous Mr. Lovegrove» og «The Carnival is over», var albumet mer etnisk enn klassisk preget. Brendan Perry beskriver det selv slik: «Some of the songs on Into The Labyrinth are without words, perhaps some are beyond them. Some are deceptively straight forward, heaving pop ballads, and some are disconcertingly unpinned instrumentals. Some brook no explanation, while some allow a little».
I 1994 ga Dead Can Dance ut det første konsertalbumet, Toward the Within, med to sanger fra forrige album og to fra tidligere album. Samtidig ga bandet, som sjelden ga intervjuer, ut en video med et konsertopptak blandet med intervjuer med de to medlemmene. Året etter ga Lisa Gerrard ut sitt første soloalbum, The Mirror Pool, med to sanger fra Toward the Within. I 1996 kom også Dead Can Dances siste album, Spiritchaser, som fortsatte den etniske trenden fra Into the Labyrinth, blant annet med indiske innslag, ikke ulikt George Harrisons «Within you Without you».
Offisielt ble bandet oppløst i 1998, men Gerrard og Perry turnerte sammen som Dead Can Dance i 2005. Flere av konsertene ble innspilt og utgitt av selskapet The Show. I 2011/2012 la de igjen ut på turne, og ga ut sitt åttende studioalbum Anastasis. I 2018 kom albumet Dionysus, som er inspirert av Dionysos-kulten i Antikkens Hellas.
Dead Can Dance i film og TV
En av de to sangene Gerrard framførte både på Toward the Within og på soloalbumet sitt, Sanvean, dukker opp i første episode i femte sesong i Presidenten, der presidentfamilien deltar i en privat gudstjeneste etter at Zoey, den yngste datteren, blir kidnappet.
Spesielt er «The Host of Seraphim» mye brukt. Den dukker opp både i filmen Ripley's Game, i en filmatisering av Stephen Kings The Mist, i en trailer til Terminator 2: Rise of the Machines og i den bemerkelsesverdige dokumentaren Baraka. Den sistnevnte, der sangen blir spilt mens man ser ekstrem fattigdom og østasiatiske oversminkede småjenter danse, ble brukt som musikkvideo da sampleplaten DCD 1981-98 kom ut. Den samme filmen har også sangen «Yulunga (Spirit Dance)» fra Into the Labyrinth, som spilles som bakgrunnsmusikk mens bilder av konsentrasjonseleire og torturkamre vises.
Diskografi
Utgivelsene fra 1984–1996 ble gitt ut på nytt med forbedret lydkvalitet i SACD-format i 2008.
Smiuvegen (Oslo)
Smiuvegen (1–261, 2–12) er en vei på Stovner/Smedstua i bydel Stovner i Oslo. Den går nordover fra Jorines vei, så vestover i undergang under Fossumveien og deretter mot sør og vest til mellom Haugenstua skole (nr. 257) og det som var lokalene til Oslo voksenopplæring Smedstua (nr. 255).
George MacDonald Fraser
George MacDonald Fraser (født 2. april 1925, død 2. januar 2008) var en engelskfødt forfatter av skotsk bakgrunn som skrev historiske romaner, sakprosa og flere drama for kringkastingen. Han er best kjent for en serie med romaner med den fiktive figuren «Flashman», en kujon, bølle og lykkejeger som i sine erindringer ser tilbake på sitt liv som ufrtjent helt i den britiske hær på 1800-tallet. Bøkene har blitt utgitt på norsk.
Han har også skrevet en rekke filmmanuskripter, blant annet til James Bond-filmen Octopussy (1983), sverd & trolldom-filmen Red Sonja (1985) med Arnold Schwarzenegger, Gitte Nielsen og Sven-Ole Thorsen, samt Richard Lesters filmserie am kårde & kappe-filmer: The Three Musketeers (1973), The Four Musketeers (1974), Royal Flash (1975), Crossed Swords (1977) og The Return of the Musketeers (1989).
Romaner
I 1966 fikk Flaser ideen til å gjøre Flashman, en fiktiv kujon og bølle opprinnelig ble diktet opp av Thomas Hughes i Tom Brown's School Days (1857), til en helt som voksen og skrev en roman som fulgte hans opplevelser. Boken ble populær og førte til en rekke andre romaner, presentert som pakker med memoarer som ble skrevet av den aldrende Flashman som ser tilbake på sine dager som en helt i den britiske hæren på 1800-tallet. Bokserien er kjent for å være nøyaktig med de historiske detaljene, de fleste personer som Flashman møter er faktiske og historiske figurer, og serien fikk ros fra kritikere. P.G. Wodehouse sa om Flashman at det var en tid som han følte at han så på himmelen da en ny planet ble oppdaget, det var det han følte da han leste Flashman første gang.
Fraser skrev også skjønnlitterært med utgangspunkt i egen krigserfaring om hendelsene til den noe fordringsløse «Dand» MacNeill i et skotsk regiment. Denne serien av korte noveller er kjent for sine sterke og merkelig figurer som omga MacNeill, inkludert en aldrende og prototypisk oberst, den perfekte soldat, en adjutant som kunne ha vært framstilt av Wodehouse, en aktiv og dedikert sekkepipesersjant, en steintøff revolusjonær fra Algerie, ulike marokkanske soldater og engelske småkjeltringer, og mest minneverdig, menig John McAuslan, den mest skitne soldat i verden. De inneholder golfspill, sammenstøt med det lokale politi og militærpolitiet og McAuslans ulike katastrofer som til sammen danner et subjektivt bilde av den britiske hær i perioden umiddelbart etter den andre verdenskrig.
Personlig liv
Han var med i The Border Regiment under andre verdenskrig. Fraser ble utnevnt til korporal fire ganger, men ble redusert til menig soldat igjen tre av gangene på grunn av hans mindre forseelser. En av gangene mistet han en tekanne så den gikk i tusen knas og det var nok til å bli degradert. George MacDonald Fraser ble utnevnt til offiser av Order of the British Empire i 1999.
Fraser var gift med Kathleen Hetherington og ble far til tre barn, Simon, Caroline og Nicholas. Hans datter Caroline, under navnet Caro Fraser, fulgte hans fotspor som forfatter.
Bibliografi
Serien om Flashman utgjør Frasers viktigste verker. Det er tolv romaner til sammen.
Deler av Flashman-serien har også blitt utgitt på norsk på John Griegs Forlag i Bergen, blant annet:
Zhao Xijin
Zhao Xijin (kinesisk: 赵喜进; født i 1935 i fylket Ju i provinsen Shandong i Kina, død 21. juli 2012) var en kinesisk paleontolog. Han har funnet, identifisert og ikke minst navngitt et stort antall dinosaurer. Han var professor ved Det kinesiske institutt for virveldyrpaleontologi og paleoantropologi i Beijing.
Liste over dinosaurer navngitt av Zhao Xijin
Dessuten har Zhao Xijin også navngitt artsfamilien Mamenchisauridae (med Young Chung Chien, 1972).
Munkesaki
Munkesakien er en ape med langt, ruskete hår rundt ansiktet og på halsen, samt en tykk, buskete hale. Denne sky og vare apen lever høyt oppe i trekronene og går aldri ned på bakken. Vanligvis går den på alle fire, men på store greiner går den noen ganger oppreist. Den kan gjøre lange byks mellom greiner. Munkesakien lever i grupper på tre eller fire.
Marie-Therese Nadig
Marie-Therese Nadig (født 8. mars 1954 i Flums) er en tidligere sveitsisk alpinist.
Vietnam under Sommer-OL 1980
Vietnam under Sommer-OL 1980. Trettien sportsutøvere fra Vietnam deltok i fire sporter under Sommer-OL 1980 i Moskva. De vant ikke noen medaljer.
Marie-Therese Nadig
I løpet av karrieren vant hun 24 verdenscuprenn, og vant den sammenlagte verdenscupen i 1981. I tillegg vant hun utforcupen i 1980 og 1981.
Prestegårdsskogen naturreservat
Prestegårdsskogen naturreservat er et naturreservat i Steigen. Prestegårdsskogen er stort sett en hasselskog, og bortsett fra noen få mindre skoger er denne den nordligste sådane kjent. Det finnes også andre sørlige kravstore arter, for eksempel skogvikke som også er den nordligste bestanden kjent. Området ble vernet i 2000, og har et areal på 276 dekar.
Rolf Stenersen
Rolf Kristian Eckersberg Stenersen (født 13. februar 1899 i Kristiania, død 15. oktober 1978 i Bergen) var en norsk finansmann, idrettsmann, forfatter og kunstsamler.
21 år gammel tjente Stenersen en formue på kjøp og salg av skipsaksjer. Han fortsatte å tjene store penger på finansielle transaksjoner, men opplevde etter hvert at gleden ved denne virksomheten forsvant.
I perioden rett etter starten på andre verdenskrig og fram til angrepet på Norge i 1940 arbeidet han i Forsvarsdepartementets opplysningskontor med kodeknekking. Stenersens spesialitet var engelske koder.
Han brukte mer og mer tid på å bygge opp en kunstsamling, ikke minst med bilder av Edvard Munch, som Stenersen ble en personlig venn av, og i mange år virket som rådgiver for. I 1936 ga han sin store kunstsamling til Aker kommune, som senere ble innlemmet i Oslo. I 1994 fikk samlingen permanent plass i Stenersen-museet. Den inkluderer verker av en rekke kunstnere, blant andre Erik Harry Johannessen.
I 1971 ga Stenersen en ny stor samling til Bergen kommune. I 1974 ga han sin bolig Villa Stenersen i gave til staten, tenkt som bolig for statsministeren. Villaen ble tegnet i 1937 av Arne Korsmo, og regnes som et av hovedverkene i norsk funksjonalisme. Huset har imidlertid knapt vært bebodd av noen statsminister, og er fra år 2000 studiesenter for arkitektur og design.
Stenersen har skrevet flere skjønnlitterære verk, samt verker om økonomiske forhold, og dessuten biografien ''Edvard Munch. Nærbilde av et geni'' (først utgitt i Sverige i 1944, første norske utgivelse 1945). Som skjønnlitterær forfatter debuterte han med novellesamlingen Godnatt da du, som vakte oppmerksomhet hos anmelderne. Oppmerksomhet vakte også hans første roman Stakkars Napoleon (1934) og skuespillet Eva og Johannes (1953). Romanen Det likner kjærlighet kom i 1947. Han skrev også erindringsbøkene Aksjer, kunst, kunstnere (1969) og Jakten etter det vakre (1976).
Stenersen deltok under sommer-OL for Norge i 1920 i Antwerpen på 4 x 100 m stafett, og var også norgesmester i sprint.
Han mottok St. Hallvard-medaljen i 1977.
Martin Walser
Martin Walser (født 24. mars 1927, død 26. juli 2023) var en tysk forfatter, dramatiker, manusforfatter og samfunnsdebattant som er mest kjent for boka Ein Flugzeug über dem Haus und andere Geschichten (1955), som også ble hans gjennombrudd som forfatter.
Bakgrunn
Martin Walser vokste opp hos sin mor etter at hans far døde da han var ti år gammel. Han hjalp henne i driften av familiens vertshus. I tolvårsalderen begynte han å interessere seg for lyrikk og begynte å lese Friedrich Nietzsche og Fjodor Dostojevskij.
Årene 1944–1945 var Walser innkalt i arméens luftforsvar. Han søkte om å få bli feltjeger, men hans søknad ble avslått. I 1945 havnet Walser i amerikansk krigsfangenskap.
I 1946 tok han sin studenteksamen i Lindau, og studier fulgte i Regensburg og Tübingen. Han studerte litteraturvitenskap, historie og filosofi.
Forfatter
I 1949 begynte han å skrive for aviser og tidskrifter. I 1951 disputerte Walser med et arbeide om Franz Kafka og begynte å arbeide hos Süddeutscher Rundfunk. I 1955 kom Walsers gjennombrudd som forfatter med den halvt selvbiografiske Ein Flugzeug über dem Haus und andere Geschichten. Samtidigt ble Walser medlem i Gruppe 47.
Walser engasjerte seg politisk på 1960-tallet og støttet aktivt SPD og ble ansett av mange også å være en sympatisør med Deutsche Kommunistische Partei, det vesttyske kommunistpartiet. Samtidig kom flere av hans mest kjente verker ut og han ble kjent for sine romanfigurer som ofte var anti­helter.
På 1980-tallet hadde Walser forflyttet seg stadig mer mot høyre på den politiske skala og under en forelesningsserie i 1988 erklærte han at han ikke kunne finne seg i Tysklands deling. På 1990-tallet ytret Walser seg på nytt om det gjenforente Tyskland og de aktuelle problemer som fantes.
Talen i Paulskirche i 1998
Den 11. oktober 1998 mottok han fredsprisen som deles ut av Den tyske bokhandlerforeningen. Overrekkelsen fant sted i Paulskirche i Frankfurt am Main.
Talen ble beskrevet som et retorisk mesterstykke, men initierte en ny runde i debatten om hvordan Tyskland i dag skal forholde seg til sin nazistiske fortid.
Walsers hovedbudskap var at det tyske folk måtte bli ferdig med sine skyldbetyngede minner om fortiden. Hans argumentasjon gikk ikke ut på å redusere eller benekte noen av de faktiske hendelser som hadde funnet sted. Han forsøkte heller ikke å relativisere Holocaust. Det Walser kritiserte, var hvordan tyskere selv stadig lot sin nazistiske fortid gripe inn i livsstil og begivenheter i nåtidens Tyskland. Han mente at det hadde skjedd en «ritualisering» slik at denne skyldbelagte fortid stadig kom i fokus ved nye minnesmerker, feiringer av begivenheter og pliktmessige påminnelser om Auschwitz.
Selv om nok mange tyskere syntes at han hadde et poeng, utløste talen også sterke motangrep, særlig fra liberalt og radikalt hold, og Ignatz Bubis – President i Det jødiske sentralråd i Berlin – anklaget Walser for antisemittisme.
Familie
Martin Walser var far til skuespillerinnen Franziska Walser.
Modellorganisme
En modellorganisme er en art som blir spesielt undersøkt for å forstå spesielle biologiske fenomener, med en forventning om at resultatene funnet i modellorganismen vil gi innsikt i arbeidet med andre organismer.
Lille julaften
Lille julaften kalles også tollesmesse, torlaksmesse og sjursmesse og sjulsmesse og er den 23. desember.
Modellorganisme
Modellorganismer blir spesielt brukt for å undersøke årsaker og behandling av menneskelige sykdommer når eksperimenter på mennesker er uønsket eller uetisk. Strategien er at alle organismer på grunn av evolusjonen har liknende metabolske og utviklingsmessige prosesser og genetisk materiale.
Lille julaften
Tollesmesse er til ære for den islandske biskop Thorlákr Thorhallsson (1133—1193), som ble gjort til helgen i 1198. I Norge var han først og fremst populær på Vestlandet og i Nord-Norge. Dagen er merket på primstaven med et halvkors.
Modellorganisme
Bruk av modellorganismer kan gi viktig kunnskap, men man må være varsom med å generalisere fra en organisme til en annen. I studier der arvelighet har betydning bruker man gjerne organismer med en kort levetid for å kunne studere dem over mange generasjoner; i en del medisinsk forskning bruker man griser, som har en relativt lang levetid, på grunn av anatomiske og fysiologiske likheter mellom griser og mennesker; av samme grunn har man transplantert organer fra griser til mennesker. Hvilken modellorganisme man velger er dermed avhengig av hva man ønsker å studere.
Lille julaften
Sjulsmesse: Nordafjells og i enkelte deler av Trøndelag kalles denne dagen for sjursmesse. Opphavet til navnet «sjursmesse» er Sigurd. Det var etter alt å dømme en katolsk høytid i Jämtland, Härjedalen, Trøndelag og Nordland til minne om en hellig mann ved navn Sigurd, kanskje mest sannsynlig den Sigurd som ble den første erkebiskopen i Nidaros (som omfattet nevnte områder) og oppført i dette erkebispedømmes lokalkalender. Senere har denne lokale helgentradisjonen på mange steder gått i glemmeboken, slik at opphavet til Sjursmesse ble ukjent, men det ble forsøksvis knyttet til et gammelt sagn om sjura (skjæra) som forsov seg for hu merka ikke forskjell på dag og natt. Dette skiftet der Sigurd degraderes fra en viktig lokalhelgen til noe heller tvilsomt, ser man en likhet til i forvanskningen «Gammel-Erik», et etter-reformatorisk navn på djevelen - i bunnen lå en trang til å avvenne folket dets hengivenhet til Erik den hellige ved å påføre hans minne en negativ valør. Parallelt ble det stedvis talt om «Gammel-Sjur» i samme ånd.
Nyere tid: Lille julaften gjør mange nordmenn ferdig sine siste forberedelser til julaften. Det er blant annet lang tradisjon med å vaske på dagen. Mange steder i Norge ble senkvelden og natta mot julaften kalt «vaskenatten». Da skulle vegger, bord og benker vaskes, og alle i huset skulle bade og ta på rene juleklær. I Norge er TV-programmet Kvelden før kvelden, som sendes lille julaften på NRK1, ofte et av årets mest sette programmer.
Før var det vanlig å pynte på lille julaften, men i senere tid har pyntingen begynt stadig tidligere. Mange pynter juletreet allerede første uken i desember.
Referanser
litle julaftan
Carabus arcensis
Utbredelse
Carabus arcensis finnes i nesten hele Europa nord til polarsirkelen. Den er utbredt østover i Asia til Japan, finnes i Norge.
Utseende
Carabus arcensis er mellom 16 – 20 mm lang og dermed en av de minste artene i slekten Carabus. Slekten Carabus er slekten med de «ekte jordløperne». Beina er lange løpebein, kroppen er elegant bygd. Dekkvingene mangler lengdestrimler, men har langsgående rekker av groper eller kan være knudret (små forhøyninger). Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte tilliggende hår (krever forstørrelse for å se).
Levevis
Carabus arcensis er vanligvis nattaktiv og lever som predator på andre dyr. De voksne sees fra våren og helt til utpå høsten. De overvintrer som voksne (imago), nedgravd i et hulrom under en stein eller en rot. Arten finnes på lyngheier og andre åpne områder i Norge, lenger sør også i skog.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der billens indre og ytre organer endres.
Ringmur
En ringmur (eller kurtinmur fra fransk courtine, «gardin») er en mur, normalt svært tykk, som strekker seg rundt en festning og beskytter borggården. En festning kan ha flere ringmurer utenfor hverandre, og det er også vanlig med en vollgrav og eventuelt skanser utenfor muren.
De eldste ringmurer var bare enkle murer der forsvarere kunne stå på toppen og skyte eller kaste ting mot angripere. Effekten ble forsterket av at man begynte å bygge tårn i ringmuren. Disse gav bedre evne til å yte motstand under angrep, både ved at man kunne plassere flere forsvarere på muren, at disse ble beskyttet bedre ved at de kom høyere opp, og ved at man kunne plassere tyngre skyts på tårnene.
Carl Mortensen
Carl Lauritz Mortensen (født 2. mars 1919 i Oslo, død 1. november 2005 i Oslo) var en norsk seiler som deltok i De olympiske leker 1952 i Helsingfors. Han var senere direktør for Norsk Korrespondenceskole (NKS) som senere ble NKS Nettstudier, og siden en del av Høyskolen Kristiania. Han tok over oppdraget etter grunnleggeren Einar Rørstad og ledet skolen i ett år til 1968.
Mortensen vant en olympisk sølvmedalje i seiling under OL 1952 i Helsingfors. Han var med på den norske båten «Elisabeth X» som kom på andreplass i 6-metersklassen bak den amerikanske båten «Llanoria». Seilingene ble avviklet i perioden 20. til 23. juli 1952. Mannskapet på «Elisabeth X» besto av Finn Ferner, Erik Heiberg, Tor Arneberg, Johan Ferner og Carl Mortensen.
TN-nett
TN-system (Terra Neutral) er en type kraftdistribusjonsnett der nøytralpunktet på transformatoren er jordet. Transformatorens nøytralpunkt er normalt fremført til forbruker som N-leder sammen med faselederne. Størsteparten av det lavspente distribusjonsnettet i Norge er IT-nett (Isolated Terra – nøytralpunktet er isolert). Her er linjespenningen 230V og det fremføres ingen N-leder. I Europa ellers er TN-system med linjespenning på 400V så godt som enerådende. TN-system benyttes nå også i Norge i nær alle utbygginger i nye områder.
I et TN-system er linjespenningen 400V. Fasespenningen, spenningen mellom en av faselederne og N-leder er 230V. Vanlige småforbrukere på 230V kobles derved mellom en av fasene og N-leder. I boligfordeling med kun vanlig 230V-utstyr, kan en velge å fremføre kun én faseleder i tillegg til N-leder (N-leder) og beskyttelsesjord (PE-leder). Det vanlige er imidlertid å fremføre alle tre faser. Alle stikkontakter tilkoblet en TN-fordeling er i dag jordet. Uten 3-faselaster i huset vil en forbruker ikke ha noe forhold til om strømmen leveres over et IT- eller TN-system. Unntaket er lading av enkelte el-biler, som f.eks. Renault Zoe, som krever skilletrafo, om man ikke har TN-nett jft Renault Norge: Lading av gamle og nye Renault ZOE.
Annerledes blir det med 3-faseutstyr: motorer, byggtørker, varmekjeler, enkelte el-biler som Renault Zoe og Tesla, osv. Her er linjespenningen 400V. Det aktuelle utstyr må derfor være koblet for 400V (eller 380V som er den gamle merkespenningen). Visse typer 3-faseutstyr kan kobles om fra 230 til 400V 3-fase. Imidlertid må hjelpeutstyr som motorvernbryter skiftes ut eller nedjusteres på grunn av at motoren trekker mindre strøm ved 400V. For annet utstyr som ikke kan kobles om må det nedtransformeres lokalt ved hjelp av en egnet transformator. Videre må støpselet skiftes fra blå (230V) til rød (400V) for å forhindre utilsiktet tilkobling til feil nettspenning.
Skissebeskrivelse:
Ulike TN-varianter
Det finnes tre hovedtyper av TN-system. Rent elektrisk sett er de like, men strukturen er annerledes.
Eddie Nolan
Edward William «Eddie» Nolan (født 5. august 1988) er en irsk fotballspiller som spiller for den skotske klubben Motherwell FC, på lån fra den engelske klubben Crewe Alexandra FC.
TN-nett
TN-S
I et TN-S-anlegg er PE- og N-leder separert helt fra transformatoren. I et anlegg med jordkabel vil L1, L2, L3 og N-leder fremføres i en 4-leders kabel mens PE ligger som en blanktråd parallelt. PE danner dermed også en sammenhengende jordelektrode.
Eddie Nolan
Etter det første året han var på ungdomslaget til Rovers, ble med på reservelaget andre året. Nolan fikk sin debut for A-laget i kampen mot AS Nancy i UEFA-cupen 13. januar 2006, som innbytter for Andy Todd.
TN-nett
TN-C
I et TN-C-anlegg fungerer PE-lederen som en kombinert jord- og N-leder. Den betegnes da som en «PEN-leder» (Protective Earth Neutral).
Eddie Nolan
Nolan har også aldersbestemte kamper for.
TN-nett
TN-C
TN-C anlegg er ikke tillatt å bruke i bygninger etter første fordeling i Norge da det ikke er noen form for beskyttelsesledere som skal beskytte mennesker og dyr mot jordfeil. Det som må gjøres for å imøtekomme dette problemet, er å splitte PEN-lederen inn i to deler hvorav den ene delen blir til N-leder og den andre PE-leder. Vi har da en naturlig overgang til TN-C-S-anlegg. Denne splittelsen finner sted i første fordeling i bygningen. For eksempel i første sikringsskapet på E-verkets tilførselsstrekk.
TN-C-S
TN-C-S-anlegg er en kombinasjon av TN-S og TN-C. I TN-C-S splittes PEN-lederen i to hvor den ene delen blir PE-leder og den andre N-leder. Denne splittelsen skal utføres i første fordeling til bygget. Det vil si: Tilknytningsskapet iht. NEK399 metode A eller i hovedtavle iht. NEK399 metode B og C. Eldre anlegg(før 2014) er som regel splitten foretatt i sikringsskap\hovedtavle.
Spenninger
Nøytral-lederen har nominelt samme potensial som jord. I praksis kan det bli litt avvik på noen volt avhengig av eventuell skjevlast hos abonnenten og forskjellig lederimpedans. Spenning mellom N-leder og hver av faselederne er 230V, mellom faselederne 400V
Nøytral-lederen
Alle viklingene i transformatoren er koblet sammen på baksiden. Dette kalles transformatorens N-punkt. Nøytralpunktet er jordet på transformatorstasjonen og har derfor samme spenning som jord. Man kobler en leder på dette N-punktet som da blir PEN-leder, som så splittes opp i N-leder og PE-leder henholdsvis. Om man kobler et apparat mellom N-lederen og en faseleder så er det kun én vikling man henter spenning fra. Siden hver vikling omsetter 230V så vil dette bli spenningen vi får. Kobler man mellom to faseledere så er det derimot to viklinger man henter spenning fra, som er koblet i serie med de to andre viklingene. Og dermed får man 400V, siden vi har tre faseledere som går i "deltaserie" med de to andre fasene med 120° faseforskyvning (230V x √3).
Svært få TN-anlegg kan påberope seg at det IKKE går strøm i N-lederen.
Bruk av uttrykket Null-leder blir derfor feil.
George Stephenson (ingeniør)
George Stephenson (født 9. juni 1781 i Wylam, England, død 12. august 1848), ingeniør og jernbanepioner. I 1814 konstruerte han et damplokomotiv som han kalte Blucher. I 1823 dannet han sammen med sin sønn Robert Stephenson lokomotivfabrikken The Robert Stephenson & Company. Under George og Robert Stephensons ledelse konstruerte fabrikken det berømte og historisk viktige dampdrevne lokomotivet «The Rocket» i 1829. George Stephenson betraktes som damplokomotivets far.
7. august
7. august er den 219. dagen i året, 220. i skuddår. Det er 146 dager igjen av året.
Navnedag
Didrik, Doris.
Fødsler
Se flere som er født 7. august i Kategori:Fødsler 7. august.
Dødsfall
Se flere som døde 7. august i Kategori:Dødsfall 7. august.
Rundatjønn
Rundatjønn er en innsjø på Bortelid i Åseral kommune. Det er et populært fiskevatn med grei parkeringsplass til bilen. Det er også satt ut benker og bord her, så man kan nyte nistemat på turen. Stedet er, som Kløyvstøl på Ljosland, tilrettelagt for at rullestolbrukere kan fiske her.
Ą̊
Ą̊ ą̊ (Å med kvist) er den 34. bokstaven i det älvdalske alfabetet, mellom Å og Ä. Kvisten markerer nasal uttale, og uttales.
SimCity
SimCity er en videospillserie som ble skapt av Will Wright. Spillene går ut på å være borgermester i en by. Som borgermester må du bygge byen fra grunnen av, eller videreutvikle byen. Jobben gjøres vanskeligere av kriminalitet, katastrofer og transportproblemer.
Ashford International stasjon
Stasjonen har blitt ombygd flere ganger, siste gang tidlig på 1990-tallet på grunn av den nye internasjonale trafikken som ble satt i drift 8. januar 1996. Denne blir betjent av Eurostar, innlandstrafikken blir betjent av høyhastighetstog og av konvensjonelle tog. Det er ikke tillatt å bruke Eurostar til innlandsreiser.
SimCity
Det første spillet i serien, SimCity, kom ut i 1989 for MS-DOS og kom senere i versjoner for Amiga, Atari, Commodore 64, SNES og Microsoft Windows 3.11. I dag heter originalspillet SimCity Classic og kan spilles gratis på internett..
Gameplay
I de aller fleste Sim City-spillene er spilleren nødt til å fungere som en ordfører, og i det spillet skal begynne sitter man bare med et tomt kart. Deretter skal spilleren utvide resten av området sitt, med et bestemt budsjett. Etter hvert som byen utvikler seg, er spilleren i stand til å legge til forskjellige regjeringsbygninger eller andre «spesielle» bygninger (for eksempel et tinghus) avhengig av hvor stor byen er. Korrekt forvaltning av byen krever at alle innbyggerne kan få tak i grunnleggende verktøy eller andre muligheter (deriblant elektrisitet eller vann, og noen ganger håndtere avfall) sammen med offentlige tjenester som helse, utdannelse eller sikkerhet, en park eller ulike fasiliteter for idrett. Spilleren må også utvikle relevante bygninger, eller annen infrastruktur.
Utilstrekkelig finansiering av forskjellige tjenester kan føre til streik, eller annet forfall. Den primære inntektskilden i byen er beskatning, selv om noen inntekter også kan genereres ved legalisering av for eksempel gambling eller plassere enkelte «spesielle» bygninger som militærbaser eller fengsel i området. Spilleren kan også inngå en rekke avtaler med andre byer i området, for å selge eller kjøpe ulike tjenester. Spilleren blir også nødt til å håndtere forskjellige katastrofer, som brann og tornadoer, eller fiktive kriser - som monster-angrep.
Spillserien
Alle versjonene som finnes er utviklet av Maxis Software, som har utviklet et lignende spill beregnet på barn under tittelen SimTown. I tillegg kommer andre Sim-videospill som SimEarth, SimFarm, SimLife, SimAnt, SimIsle, SimHealth, SimTower, SimPark og The Sims.
Daniel McKinnon
Daniel Duncan «Dan» McKinnon (født 21. april 1922 i Williams i Minnesota, død 6. august 2017 i Grand Forks i Nord-Dakota) var en amerikansk ishockeyspiller som deltok i De olympiske vinterleker i 1956 i Cortina d'Ampezzo.
McKinnon vant en olympisk sølvmedalje i ishockey under Vinter-OL i 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, og etter gruppespillet spilte de seks beste lagen en enkeltserie der alle lagene møttes én gang. USA vant fire kamper og tapte én, 0–4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks.
McKinnon spilte i tre ishockey-VM for USA; 1955 og 1958 i tillegg til OL-turnering i Cortina d'Ampezzo som også var det 23. verdensmesterskapet i ishockey.
Gesner Abelard
Gesner Abelard (født 11. februar 1922 i Port-au-Prince i Haiti) er en haitisk maler og billedhugger. Han begynte som mekaniker, men begynte så kunststudier i Port-au-Prince under maleren Humberman Charles. Han ble medlem av Haitis Centre d'Art i 1948.
Mange av hans malerier viser fugler, trær og folkeliv, og innordnes som naivistisk kunst.
Skullerudbakken (Oslo)
Skullerudbakken (147, 2A–148) er en vei på Skullerud i bydel Østensjø i Oslo. Den går fra Enebakkveien til Skullerud gård (i General Ruges vei 111A, ved siden av en næringspark). En veibom hindrer gjennomkjøring til Enebakkveien (E6), og adkomst skjer via Johan Scharffenbergs vei.
Navnet ble vedtatt i 1937.
Veien har bebyggelse knyttet til flere borettslag, og tidligere Nordstrand Tuberkulosehjem
Lockheed P-38 Lightning
Lockheed P-38 Lightning var et amerikansk to-motors jagerfly.
Det fløy første gang 27. januar 1939 og var uten tvil det beste jagerflyet USA hadde i tjeneste da nasjonen ble trukket inn i den andre verdenskrig etter angrepet på Pearl Harbor 7. desember 1941.
Luiz Carlos da Costa
Luiz Carlos da Costa (født 4. juni 1949 i Brasil, omkommet 12. januar 2010 i Port-au-Prince i Haiti) var en brasiliansk internasjonal embedsmann som begynte å arbeide for FN i 1969; han var med i organisasjonen inntil sin død. Han døde sammen med sin overordnede, Hédi Annabi, som følge av jordskjelvet i Haiti i 2010.
Han var den høyest rangerende brasilianer i FN-systemet, og beskjeftiget seg særlig med fredsbevarende operasjoner. Han hadde lederoppgaver i så henseende blant annet i Kosovo og i Liberia. Etter sin død ble han beskrevet av FNs generalsekretær Ban Ki-moon som «en legende for FNs fredsbevarende operasjoner».
VM i landeveissykling 2007
VM i landeveissykling 2007 ble arrangert i Stuttgart, Tyskland i perioden 25. til 30. september.
I forkant av mesterskapet ble det sett med størst spenning på hvem som fikk delta. Flere av de uttatte ryttene slet med dopinganklager mot seg, og vertsbyen Stuttgart ville ikke ha en dopingskandale under mesterskapet. Mest brudulje ble det rundt de tidligere ProTour-vinnerne Danilo Di Luca og Alejandro Valverde og regjerende mester i landeveisrittet Paolo Bettini.
UCI og det spanske sykkelforbundet ønsket å utestenge Valverde fra å delta i VM på grunn av hans forbindelser til bloddopingskandalen Operasjon Puerto i Spania, og gikk rettens vei for å hindre han å stille på startstreken. Der ble han gitt tillatelse til å delta, og også Idrettens voldgiftsrett støttet Valverde.
Di Luca hadde siden seiren i Giro d'Italia 2007 blitt truet med en 4 måneders utestengelse av Den italienske olympiske komitee på grunn av påstått doping. Italieneren trakk seg senere fra VM.
Paolo Bettini nektet, som eneste rytter, å skrive under på en antidopingavtale. Arrangørbyen Stuttgart mente at alle deltakerne måtte skrive under for sykle under VM, og gitt rettens vei for å hindre Bettini å delta i mesterskapet. UCI mente at de ikke kunne tvinge noen til å skrive under, og støttet Bettini, som med rettens hjelp fikk stille til start, og senere forsvare tittelen sin i landeveisrittet.
Landeveisritt
Stuttgart, 267.4 km
30-09-2007
Temporitt
Stuttgart, 44.9 km
27-09-2007
Landeveisritt U23
Stuttgart, 171.9 km
29-09-2007
Temporitt U23
26-09-2007
Landeveisritt
Stuttgart, 133.7 km
29-09-2007
Temporitt
Stuttgart, 25.1 km
26-09-2007
Richard Marx
Richard Noel Marx (født 16. september 1963 i Chicago, Illinois) er en pop- og rock-artist og produsent. Han er mest kjent fra sine sanger fra 1980 og 90-tallet som «Endless Summer Nights», «Right Here Waiting», «Now and Forever», og «Hazard».
Han begynte karrieren som bakgrunns-sanger for Lionel Richie og sang for reklamer på fjernsyn.
Eni
Eni S.p.A er et internasjonalt oljeselskap med base i Italia. Datterselskapet Vår Energi AS har siden 1964 vært engasjert i leteaktivitet i Norge og første produksjon kom i 1971 fra Ekofisk-feltet. Eni Norge er operatør på 13 letelisenser og lisenspartner i 40 andre andeler (august 2009). Total produksjon fra Norge var i september 2006 på rundt 150 000 fat oljeekvivalenter per dag. I 2008 ble Eni tildelt operatørskap på Goliatfeltet i Barentshavet.
Bumerang
Bumerang er et kastevåpen opprinnelig laget av trevirke, men nå også gjort i komposittmaterialer. Bumerangen ble opprinnelig oppfunnet av australske aboriginene, men lignende våpen finnes også blant folkeslag i det nordøstre Afrika, indianerstammer i Arizona og Sør-California, og i India. En bumerang som er funnet i Polen antas å være omkring 30 000 år gammel.
Bumeranger finnes i mange forskjellige former og størrelse avhengig av opphavet og det tiltenkte formål. Den mest gjenkjennbare typen er den returnerende bumerangen som er en form for kastepinne som når den blir kastet på korrekt vis flyr i en bue og kommer tilbake til utgangspunktet. Andre typer er av den ikke-returnerende sorten, og enkelte igjen blir ikke kastet, men blir brukt som slagvåpen i nærkamp av aboriginer. Bumerangens bruksområde omfatter blant annet jaktvåpen, musikkinstrument, slagvåpen og leke. Størrelsen på bumeranger fra ende til ende varierer fra 10 cm til over 2 meter i lengde. Enkelte bumeranger kan ha utskjæringer eller være malt i et design som gir mening til den som laget den. De fleste bumeranger man ser i dag er enten av turist- eller konkurransevariantene, og er nesten utelukkende av den returnerende typen.
Historie
Bumerang-liknende gjenstander har blitt brukt over hele verden til jakt, religionsutøvelse og fritidsaktiviteter. Opphavet er fremdeles ikke fullstendig avklart. Forskning har vist at eldgamle stammer i Europa brukte spesielle kasteøkser. I tillegg ble det av faraoen i det gamle Egypt brukt en type pinne for å jakte på fugler. Forøvrig har det i bumerang-landet Australia blitt brukt bumeranger og jakt-pinner i mange tusen år. Navnet har sin opprinnelse hos en australsk aboriginstamme kalt Turuwal, som holdt til sør for Sydney i Australia.
I dag blir bumeranger mest brukt som sport. Det finnes flere forskjellige typer kaste-konkurranser: presisjon på returen, trikse-kasting, maksimal tid i luften, utholdenhet og annet. Dagens bumeranger er vanligvis konstruert av tre, plast eller komposittmaterialer, og finnes i mange farger og fasonger. De fleste bumeranger til sportsbruk veier mindre enn 100 gram, og bumerangene som brukes i maksimal tid i luften-konkurransene veier ofte mindre enn 25 gram.
Larvikgaten (Tønsberg)
Larvikgaten (1-25, 2-34) er en 650 meter lang gate i Tønsberg. Gaten har fått navn etter Larvik.
Bjørn Helland-Hansen
Bjørn Helland-Hansen (født 16. oktober 1877 i Oslo, død 7. september 1957 i Bergen) var en norsk oseanograf. Han er en av de ledende menn innen norsk havforskning på 1900-tallet, både gjennom egen forskning og som administrator. Sammen med Fridtjof Nansen utga han i 1909 standardverket om Norskehavet, The Norwegian sea.
Larvikgaten (Tønsberg)
I Larvikgaten 23 ligger Træleborg bo- og behandlingssenter.
Bjørn Helland-Hansen
Bakgrunn og arbeid
Etter examen artium 1895 studerte Helland-Hansen medisin og fysikk ved Det Kongelige Frederiks Universitet, der han ble med nordlysforskeren Kristian Birkeland nordover og forfrøs flere fingre, som måtte amputeres. Etter hvert dreide interessen over på oseanografi, som han studerte i København under professor Martin Knudsen. I 1900 ble han tilsatt som hydrografisk assistent ved Norges fiskeristyrelse i Bergen, og innleda her et mangeårig samarbeid med Fridtjof Nansen, som var zoolog ved Bergen Museum. I åra 1900 til 1905 gjorde Helland-Hansen og Nansen flere tokt med det nybygde forskningsfartøyet «Michael Sars», først og fremst i Norskehavet, og i 1910 var han på Michael Sars-ekspedisjonen med John Murray (oseanograf) til Nord-Atlanteren.
I 1905 publiserte Helland-Hansen The Hydrography of the Faeroe-Shetland Channel, der han med utgangspunkt i Vilhelm Bjerknes' sirkulasjonssats utvikla en formel for beregning av hastighet i havstrømmer – Helland-Hansens strømformel. Som mangeårig leder av Den biologiske stasjon ved Bergens museum arbeidet Helland-Hansen med å knytte sammen de tidligere atskilte fagmiljøene innen fysisk oseanografi og marinbiologi. Han var en drivkraft i arbeidet med å få bygd et nytt og tidsmessig forskningsfartøy, og i 1912 ble Armauer Hansen sjøsatt.
I 1914 ble Helland-Hansen utnevnt til professor ved Bergen museum. Han tok initiativet til opprettelsen av Geofysisk institutt i 1917, og foreslo at Vilhelm Bjerknes skulle inviteres til å lede det nye instituttet. Han må derfor få mye av æren for dannelsen av den berømte Bergensskolen i meteorologi. Han sto også bak planleggingen av det kommende Chr. Michelsens Institutt, og ble instituttets første styreformann fra opprettelsen i 1930 til 1955. Også internasjonalt har Bjørn Helland-Hansen satt spor etter seg som leder og administrator. Fra 1936 til 1945 var han president for Den internasjonale assosiasjon for fysisk oseanografi, og fra 1946 til 1948 for Den internasjonale union for geodesi og geofysikk.
Han var sønn av Kristoffer Hansen (1848–1887) som var stenograf på Stortinget, og Nikoline (Lina) Mathilde Helland (1851–1933), som var telegrafist og bestyrerinne på Grønlands asyl. Bjørn giftet seg i København 1902 med prestedatter Anna Marie Krag (1881–1963), og de ble foreldre til seks barn, blant dem Bjørn Krag Helland-Hansen (1903-1985), som var lege og motstandsmann, Eigil Helland-Hansen (1910–1997) som drev innen reiseliv, og Peter Helland-Hansen som var arkitekt.
Florvil Hyppolite
Florvil Hyppolite (født 26. mai 1828 i Port-au-Prince i Haiti, død 24. mars 1896 samme sted), sønn av Jacques Sylvain Gelin Hyppolite, var president for Haiti fra 17. oktober 1889 til 24. mars 1896.
Midea
Midea kan være:
Terrengmotorsykkel
Historie
Honda var også først ute med å utvikle mer sportslige modeller. I 1981 kom Honda ATC250R, en trehjuling med fullfjæring, 248cm³ motorvolum, totaktsmotor og fem gir med manuell kløtsj og skivebremser foran. Til sportsbruk var likeledes Honda ATC200X et landemerke, med en 192cm³ firetaktsmotor.
Suzuki har vært markedsleder i utviklingen av firehjulsmodellene. Den første firehjulingen til Suzuki var QuadRunner LT125 i 1983, beregnet for fritidsbruk. I 1985 kom den første Suzuki-modellen med høy ytelse, LT250R QuadRacer, med avansert fjæring, vannavkjølt totaktsmotor og manuell girkasse. Denne var beregnet på erfarne førere. Honda svarte året etter med FourTrax TRX250R, og Kawasaki kom med Tecate-4 250. I 1987 introduserte Yamaha en ny type maskin med høy ytelse, Banshee 350, som hadde en tosylindret vannavkjølt totaktsmotor tatt fra gatesykkelen Yamaha RD350LC. Denne ble på grunn av sin kraftige motor tatt i bruk til kjøring i sanddyner og produseres fortsatt.
I 1986 kom Hondas første modell med firehjulsdrift, FourTrax TRX350 4x4. Andre produsenter fulgte etter, og firehjulstrekk er etter hvert blitt standard.
Sikkerhetsproblemer med trehjulsmotorsykler har fått alle produsenter til å gå over til firehjulinger fra slutten av 1980-åra. Trehjulinger er lette foran, og det er lett å steile og rulle over i bratte motbakker. Fortsatt foretrekkes trehjulinger i visse miljøer på grunn av lavere vekt og større utfordringer for føreren.